Ralbicy (SN/MWj). W třoch rozdźělnych kónčinach dwurěčneje Łužicy je so minjeny pjatk prezident Sakskeho krajneho sejma Matthias Rößler (CDU) wo tym přeswědčił, kak tam z dwurěčnosću wobchadźeja. Rada za serbske naležnosće Sakskeje bě jeho přeprosyła, dokelž je wón patron za wubědźowanje „Rěčam přichilena komuna – Serbska rěč je žiwa“.
W Budyšinje rozmołwjachu so Rößler a čłonojo serbskeje rady mjez druhim z financnym měšćanostu dr. Robertom Böhmerom wo tym, hač njemóhli załožić wosebity fonds, kotryž pomha komunam při přidatnych nadawkach, zwisowace z dwurěčnosću. W gmejnje Ralbicy-Róžant wjedźechu parlamentneho prezidenta po Róžeńčanskej cyrkwi a Ralbičanskim kěrchowje. W tamnišej šuli dožiwi wón program kulturneje skupiny zakładneje šule. W Rownom poby na Njepilic statoku.
szl_Latn szl_Latn